Въпросителен знак
Въпросителният знак (?), наричан също питанка, въпросителна или чуденка, е препинателен знак, който се пише в края на въпросително изречение. Питанка се пише понякога и след съобщителни по форма изречения, когато съдържанието на изречението изразява съмнение („поставя се под въпрос“), напр. Иван е крадец? Не вярвам.

Въпросителната може да се употребява и с идеографска функция, обикновено в скоби и в комбинация с удивителна, като се поставя след която и да е дума в изречението в ролята на неизказан израз, съдържащ недоумение, въпрос, съмнение. Примери: А казват, че бил най-добрият(?!) лекар в града. • Според някои, императорът е роден през 888(?) г.

Пунктуация